hotchpotch/miracl-hf-unified huggingface dataset:
Thomas John Gumbleton
Thomas John Gumbleton (s. 26. tammikuuta 1930 Detroit) on yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan Edward Aloysius Mooney 2. kesäkuuta 1956. Hänet nimitettiin Detroitin vihkipiispaksi ja Ululin titulaaripiispaksi 8. maaliskuuta 1968, ja piispaksi vihkiminen seurasi 1. toukokuuta. Pääkonsekraattorina toimi John Francis Dearden, jota avustivat Alexander Mieceslaus Zaleski ja Joseph Matthew Breitenbeck.
Gumbleton jäi eläkkeelle 2. helmikuuta 2006.
Gumbleton vastusti Irakin sotaa. Hän on kannattanut seksuaalivähemmistöjä puolustavaa New Ways Ministrya ja kehottanut homoseksuaalisia pappeja ja piispoja tulemaan "kaapista ulos". Hän on kertonut julkisesti joutumisestaan papin hyväksikäyttämäksi seminaarissa opiskellessaan. Hänelle on myönnetty lukuisia tunnustuksia, niiden joukossa Pacem in Terris -palkinto (1979). Gumbleton oli Yhdysvaltain Pax Christin perustava puheenjohtaja.
Arthé Guimond
Arthé Guimond (22. toukokuuta 1931 Rimouski – 6. helmikuuta 2013) oli kanadalainen roomalaiskatolinen arkkipiispa. Hänet vihittiin papiksi 23. kesäkuuta 1957 ja nimitettiin Grouard-McLennanin arkkipiispaksi 9. kesäkuuta 2000. Piispaksi vihkiminen seurasi 15. elokuuta. Pääkonsekraattorina toimi Paolo Romeo, jota avustivat Henri Légaré ja Joseph Neil MacNeil.
Guimond jäi eläkkeelle 30. marraskuuta 2006.
AFI:n 100-vuotissarjan 100 parasta elokuvaa
AFI:n 100-vuotissarjan 100 parasta elokuvaa () on ensimmäinen American Film Instituten 100-vuotissarjan listaus, joka paljastettiin vuonna 1998. Seuraavaan listaan on listattu 100 parasta yhdysvaltalaista elokuvaa, jotka yli 1500 elokuva-alan taiteilijaa ja johtohenkilöä ovat valinneet 400 elokuvaehdokkaan joukosta.
Listaukselle tehtiin kaksi julkaisua: 145 minuutin versio, joka esitettiin CBS:llä ja 460 minuutin versio, joka esitettiin 10 osan sarjassa TNT:llä. Sen juonsivat Jodie Foster, Richard Gere, Sally Field ja kertojana toimi James Woods.
Listasta julkaistiin myös päivitetty versio nimeltään esitettiin CBS:llä 20. kesäkuuta vuonna 2007, jonka juontajana toimi Morgan Freeman.
23 elokuvaa alkuperäisestä 100 parasta elokuvaa -listasta poistettiin vuonna 2007:
Neljä elokuvaa (jotka julkaistiin vuosien 1996–2006 välillä) lisättiin:
19 elokuvaa, jotka tehtiin ennen vuotta 1996 lisättiin myös listaan:
Ville Myllymäki
Ville Veikko Valtteri Myllymäki (s. 15. tammikuuta 1990 Kankaanpää) on suomalainen pikajuoksija. Hän edustaa Kankaanpään seudun Leiskua ja häntä valmentaa Kai Kyllönen.
Myllymäki voitti alle 20-vuotiaiden Suomen-mestaruuden 100 metrillä vuonna 2009. Hän on voittanut SM-kultaa myös alle 23-vuotiaiden hallikisojen 60 metrillä vuosina 2011 ja 2012.
Kalevan kisoissa Myllymäki on voittanut 100 metrillä SM-kultaa Porissa 2015 silloisella ennätyksellään 10,39 ja Oulussa 2016 uudella ennätysajallaan 10,38. Kuopiossa 2014 hän voitti samalla matkalla hopeaa ja Seinäjoella 2017 pronssia. Lahdessa 2012 Myllymäki oli 200 metrillä kolmas. Sisäratojen SM-kilpailuissa Myllymäki on saavuttanut 60 metrillä kultaa 2014, 2015 ja 2016, hopeaa 2012 ja pronssia 2013. 200 metrillä hän on voittanut kultaa 2013 ja 2016.
Vuonna 2010 Myllymäki saavutti hopeaa alle 23-vuotiaiden Pohjoismaiden-mestaruuskilpailujen 200 metrillä Söderhamnissa. Myllymäki on kilpaillut aikuisten maaotteluissa vuodesta 2011.
Helsingin EM-kilpailuissa 2012 Myllymäki juoksi 4 × 100 metrin viestijuoksussa alkuerissä Suomen ankkurina. Joukkue sijoittui viidenneksi ajalla 39,85 karsiutuen jatkosta 0,19 sekunnilla. Zürichin EM-kilpailuissa 2014 Myllymäki osallistui 4 × 100 metrin viestiin. Hänen oli tarkoitus osallistua myös 100 metrille, mutta Euroopan yleisurheiluliitto ei kelpuuttanut hänen Paavo Nurmi Gamesissa juoksemaansa tulosta EM-näytöksi. Prahan sisäratojen EM-kilpailuissa 2015 Myllymäki karsiutui 60 metrin välierissä ajalla 6,81 s.
Pikajuoksija Hanna-Maari Latvala on Myllymäen serkku.
Gintaras Linas Grušas
Gintaras Linas Grušas (s. 23. syyskuuta 1961 Washington DC, Yhdysvallat) on liettualainen roomalaiskatolinen piispa. Hänet vihki papiksi Vilnan arkkihiippakuntaan Audrys Juozas Bačkis 25. kesäkuuta 1994. Hän sai 19. kesäkuuta 2010 nimityksen Liettuan sotilaspiispaksi, ja piispaksi vihkiminen seurasi 4. syyskuuta. Pääkonsekraattorina toimi Bačkis, jota avustivat Sigitas Tamkevičius ja Eugenijus Bartulis.
Manuel Franklin da Costa
Manuel Franklin da Costa (31. elokuuta 1921 Cabinda – 17. heinäkuuta 2003) oli angolalainen roomalaiskatolinen arkkipiispa. Hänet vihittiin papiksi 25. tammikuuta 1948 ja nimitettiin Henrique de Carvalhon hiippakunnan johtoon 10. elokuuta 1975. Piispaksi vihkiminen seurasi 14. syyskuuta. Pääkonsekraattorina toimi Giovanni De Andrea, jota avustivat Manuel Nunes Gabriel ja Eduardo André Muaca.
Franklin da Costa sai 3. helmikuuta 1977 nimityksen Huambon ja 12. syyskuuta 1986 Lubangon arkkipiispaksi. Hän jäi eläkkeelle 15. tammikuuta 1997.
Eduardo André Muaca
Eduardo André Muaca (9. lokakuuta 1924 – 26. tammikuuta 2002) oli angolalainen roomalaiskatolinen arkkipiispa. Hänet vihittiin papiksi Luandan arkkihiippakuntaan 18. tammikuuta 1953 ja nimitettiin sen vihkipiispaksi sekä Isolan titulaaripiispaksi 4. maaliskuuta 1970. Piispaksi vihkiminen seurasi 31. toukokuuta. Pääkonsekraattorina toimi Manuel Nunes Gabriel, jota avustivat Pompeu de Sá Leão y Seabra ja José Francisco Moreira dos Santos.
Muaca sai 25. syyskuuta 1973 nimityksen Malanjen piispaksi ja 10. elokuuta 1975 Luandan koadjuuttoriarkkipiispaksi ja Tagarbalan titulaariarkkipiispaksi. 19. joulukuuta 1975 hänestä tuli Luandan arkkipiispa, jona hän toimi, kunnes erosi tehtävistään 31. elokuuta 1985.
José Próspero da Ascensão Puaty
José Próspero da Ascensão Puaty (10. huhtikuuta 1928 – 12. lokakuuta 2001) oli angolalainen roomalaiskatolinen piispa. Hänet vihittiin papiksi 17. heinäkuuta 1957 ja nimitettiin Luson/Lwenan hiippakunnan johtoon 3. helmikuuta 1977. Piispaksi konsekroinnin suoritti 17. huhtikuuta Giovanni De Andrea, jota avustivat Alexandre do Nascimento ja Manuel Franklin da Costa.
Puaty erosi tehtävistään piispana 7. kesäkuuta 2000.
H. P. Lovecraftin bibliografia
Tämä on luettelo suomennetuista H. P. Lovecraftin teoksista. Lovecraft kirjoitti ainoan romaaninsa "Charles Dexter Wardin tapaus" lisäksi pääasiassa novelleja sekä runoja ja pienoisromaaneja. Suomessa näitä on julkaistu pääasiassa novellikokoelmina, mutta jotkut Lovecraftin novellit on julkaistu ensi kertaa suomeksi lehdissä tai antologioissa.
Michel Jean Guyard
Michel Jean Guyard (s. 19. kesäkuuta 1936 Pariisi) on ranskalainen roomalaiskatolinen piispa. Hänet vihittiin papiksi Pariisin arkkihiippakuntaan 25. kesäkuuta 1965 ja nimitettiin Le Havren hiippakunnan johtoon 9. heinäkuuta 2003. Piispaksi vihkiminen seurasi 12. lokakuuta. Pääkonsekraattorina toimi Jean-Marie Lustiger, jota avustivat Joseph Marie Louis Duval ja Michel Marie Paul Saudreau. Uusi piispa asetettiin virkaansa 17. lokakuuta.
Guyard jäi eläkkeelle 24. kesäkuuta 2011.
Paul-Marie Joseph André Guillaume
Paul-Marie Joseph André Guillaume (s. 31. lokakuuta 1929 Dunkerque) on ranskalainen roomalaiskatolinen piispa. Hänet vihki papiksi Emile-Arsène Blanchet 9. huhtikuuta 1955, ja hänet nimitettiin Saint-Dién hiippakunnan johtoon 29. lokakuuta 1984. Piispaksi vihkiminen seurasi 9. joulukuuta. Pääkonsekraattorina toimi Jean-Félix-Albert-Marie Vilnet, jota avustivat Géry-Jacques-Charles Leuliet ja Jean Albert Marie Auguste Bernard.
Guillaume jäi eläkkeelle 14. joulukuuta 2005.
Roque Costa Souza
Roque Costa Souza (s. 19. elokuuta 1966 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 18. kesäkuuta 1994 ja nimitettiin sen vihkipiispaksi sekä Castellum Medianumin titulaaripiispaksi 9. toukokuuta 2012. Piispaksi vihkiminen seurasi 23. kesäkuuta. Pääkonsekraattorina toimi Orani João Tempesta, jota avustivat Edney Gouvêa Mattoso ja Assis Lopes.
AFI:n 100-vuotissarjan 25 suurinta mies- ja naiselokuvatähteä
AFI:n 100-vuotissarjan 50 suurinta elokuvatähteä (25 suurinta mies- ja naiselokuvatähteä) () American Film Instituten 100-vuotissarjan toinen listaus, joka julkaistiin vuonna 1999. Listaan on valittu Yhdysvaltain elokuvateollisuuden 50 suurinta elokuvalegendaa; 25 mies- ja naiselokuvatähteä. American Film Institute paljasti listan 15. kesäkuuta vuonna 1999 CBS-kanavalla, jonka juonsi Shirley Temple.
American Film Institute määritteli "yhdysvaltalaisen elokuvalegendan" näyttelijänä tai näyttelijäjoukkona, jolla tai joilla on merkittävä elokuvaroolisuoritus täysipitkässä elokuvassa (kokoillan elokuvan vähimmäiskesto on 40 minuuttia) ja joiden elokuvadebyytti tapahtui vuonna tai ennen vuotta 1950.
Vuonna 2018 viidestäkymmenestä listatusta vain kolme legendaa on vielä elossa: kaksi miestä (Sidney Poitier ja Kirk Douglas) ja yksi nainen (Sophia Loren). Listan julkaisemisen aikaan vuonna 1999 vielä kaksi miestä (Marlon Brando ja Gregory Peck) ja neljä naista (Shirley Temple, Katharine Hepburn, Elizabeth Taylor ja Lauren Bacall ) olivat myös vielä elossa. Mieslegendoissa 21 näyttelijää olivat syntyneet Yhdysvalloissa, kolme miestä (Cary Grant, Charlie Chaplin ja Laurence Olivier) olivat syntyneet Isossa-Britanniassa ja yksi Romaniassa (Edward G. Robinson). Naislegendojen listassa oli monipuolisempaa: 16 näyttelijää oli syntynyt Yhdysvalloissa, yksi Belgiassa (Audrey Hepburn), kaksi Ruotsissa (Ingrid Bergman ja Greta Garbo), yksi Isossa-Britanniassa (Elizabeth Taylor), yksi Saksassa (Marlene Dietrich), yksi Ranskassa (Claudette Colbert), yksi Brittiläisessä Intiassa (Vivien Leigh), yksi Italiassa (Sophia Loren) ja yksi Kanadassa (Mary Pickford).
Anastasio Hurtado y Robles
Anastasio Hurtado y Robles (15. helmikuuta 1890 – 24. helmikuuta 1972) oli meksikolainen roomalaiskatolinen piispa. Hänet vihittiin papiksi Tepicin hiippakuntaan 7. maaliskuuta 1914 ja nimitettiin sen johtoon 21. joulukuuta 1935. Piispaksi konsekroinnin suoritti 12. huhtikuuta 1936 José Manuel Piña Torres, jota avustivat Manuel Jerónimo Yerena y Camarena ja Manuel Romero Arvizu.
Hurtado y Robles jäi eläkkeelle 13. heinäkuuta 1970, jolloin hän sai nimityksen Cissan titulaaripiispaksi. Hän erosi myös titulaaripiispan arvosta 31. joulukuuta.
Edney Gouvêa Mattoso
Edney Gouvêa Mattoso (s. 2. helmikuuta 1957 Rio de Janeiro) on brasilialainen roomalaiskatolinen piispa. Hänet vihki papiksi São Sebastião do Rio de Janeiron arkkihiippakuntaan Eugênio de Araújo Sales 29. elokuuta 1987. Hänet nimitettiin São Sebastião do Rio de Janeiron vihkipiispaksi ja Tunnunan titulaaripiispaksi 12. tammikuuta 2005, ja piispaksi konsekroinnin suoritti 12. maaliskuuta Eusébio Oscar Scheid. Häntä avustivat de Araújo Sales ja Alano Maria Pena.
Gouvêa Mattoso sai 20. tammikuuta 2010 nimityksen Nova Friburgon piispaksi.
José Manuel Piña Torres
José Manuel Piña Torres (7. joulukuuta 1910 – 7. heinäkuuta 1997) oli meksikolainen roomalaiskatolinen piispa. Hänet vihittiin papiksi 31. maaliskuuta 1934 ja nimitettiin Tepicin hiippakunnan vihkipiispaksi sekä Milevumin titulaaripiispaksi 12. toukokuuta 1958. Piispaksi vihkiminen seurasi 15. elokuuta. Pääkonsekraattorina toimi Anastasio Hurtado y Robles, jota avustivat José Garibi y Rivera ja Francisco Javier Nuño y Guerrero.
Piña Torres osallistui Vatikaanin toiseen kirkolliskokoukseen. Hän erosi tehtävistään vihkipiispana 16. toukokuuta 1970.
Merijärven kunnankirjasto
Merijärven kunnankirjasto Merijärven kunnassa toimiva kirjasto. Sille on vuonna 1994 valmistunut Jukka Lahtisen suunnittelema rakennus. Kirjasto sijaitsee aivan kunnan keskustassa, Koivupuhdon koulukeskuksen ja Kilpukka-salin kanssa samassa pihapiirissä.
Kirjasto kuuluu Tiekkö-kirjastoihin, jotka toimivat keskenään yhteisotiminnassa niin että kortti ja salasana käyvät kaikissa Tiekkö-kirjastoissa.
Manuel Romero Arvizu
Manuel Romero Arvizu (13. huhtikuuta 1919 – 6. marraskuuta 2009) oli meksikolainen roomalaiskatolinen piispa. Hänet vihittiin fransiskaanien papiksi 24. kesäkuuta 1945 ja nimitettiin Jesús Marían (del Nayar) prelaatiksi sekä Dusan titulaaripiispaksi 24. toukokuuta 1962. Piispaksi vihkiminen seurasi 15. elokuuta. Pääkonsekraattorina toimi José Garibi y Rivera, jota avustivat Francisco Javier Nuño y Guerrero ja Anastasio Hurtado y Robles.
Romero Arvizu osallistui Vatikaanin toiseen kirkolliskokoukseen. Hän erosi titulaaripiispan arvosta 15. helmikuuta 1978 ja jatkoi toimintaansa prelaattina, kunnes erosi prelatuurinsakin johdosta 27. kesäkuuta 1992.
Manuel Jerónimo Yerena y Camarena
Manuel Jerónimo Yerena y Camarena (30. syyskuuta 1886 – 13. syyskuuta 1973) oli meksikolainen roomalaiskatolinen piispa. Hänet vihittiin papiksi 11. joulukuuta 1910 ja nimitettiin Huejutlan hiippakunnan johtoon 17. heinäkuuta 1940. Piispaksi vihkiminen seurasi 15. syyskuuta. Pääkonsekraattorina toimi José Garibi y Rivera, jota avustivat Anastasio Hurtado y Robles ja Maximino Ruiz y Flores. Uusi piispa asetettiin virkaansa 8. lokakuuta.
Yerena y Camarena jäi eläkkeelle 19. elokuuta 1963 ja sai samalla nimityksen Bosetan titulaaripiispaksi, jona hän toimi, kunnes erosi 2. helmikuuta 1971. Hän osallistui Vatikaanin toiseen kirkolliskokoukseen.
Guy-Paul Noujaim
Guy-Paul Noujaim (s. 7. heinäkuuta 1935) on libanonilainen maroniitteihin kuuluva piispa. Hänet vihittiin papiksi 11. kesäkuuta 1967 ja nimitettiin Joubbé, Sarba e Jouniehin eparkian vihkipiispaksi sekä Caesarea Philippin titulaaripiispaksi 9. kesäkuuta 1990. Piispaksi vihkiminen seurasi 12. elokuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Béchara Boutros Raï.
Noujaim jäi eläkkeelle 16. kesäkuuta 2012.
Orani João Tempesta
Orani João Tempesta (s. 23. kesäkuuta 1950 São José do Rio Pardo) on brasilialainen roomalaiskatolinen arkkipiispa. Hänestä tuli sisterssiläinen 2. helmikuuta 1969, ja hän sai pappisvihkimyksensä Tomás Vaquerolta 7. joulukuuta 1974. Hänet nimitettiin Rio Preton piispaksi 26. helmikuuta 1997. Piispaksi konsekroinnin suoritti 25. huhtikuuta José de Aquino Pereira, jota avustivat Dadeus Grings ja Luiz Gonzaga Bergonzini.
Tempesta sai 24. maaliskuuta 1999 lisäksi nimityksen Claravalin apostoliseksi hallitsijaksi, jona hän toimi, kunnes erosi 11. joulukuuta 2002. Hän jatkoi toimintaansa Rio Preton piispana, kunnes sai 13. lokakuuta 2004 nimityksen Belém do Parán arkkipiispaksi, joksi hänet asetettiin 8. joulukuuta.
Tempesta nimitettiin 27. helmikuuta 2009 São Sebastião do Rio de Janeiron arkkipiispaksi, jonka virkaan hänet asetettiin 19. huhtikuuta.
Chucrallah Harb
Chucrallah Harb (s. 5. toukokuuta 1923) on libanonilainen maroniitteihin kuuluva piispa. Hänet vihittiin papiksi 19. kesäkuuta 1949 ja nimitettiin Baalbekin eparkian johtoon 15. maaliskuuta 1967. Piispaksi vihkiminen seurasi 14. toukokuuta. Pääkonsekraattorina toimi Pierre-Paul Méouchi, jota avustivat Elie Farah ja Joseph Khoury.
Harb sai 4. elokuuta 1977 nimityksen Jouniehin eparkian piispaksi, jona hän toimi, kunnes jäi eläkkeelle 5. kesäkuuta 1999.
Joseph Mohsen Béchara
Joseph Mohsen Béchara (s. 19. maaliskuuta 1935) on libanonilainen maroniitteihin kuuluva arkkipiispa. Hänet vihittiin papiksi 19. huhtikuuta 1963 ja nimitettiin Cipron (Kypros) arkkipiispaksi 4. huhtikuuta 1986. Piispaksi konsekroinnin suoritti 18. toukokuuta Nasrallah Pierre Sfeir, jota avustivat Chucrallah Harb ja Roland Aboujaoudé.
Béchara sai 11. kesäkuuta 1988 nimityksen Antéliasin arkkieparkian johtoon, ja hän toimi sen arkkipiispana, kunnes jäi eläkkeelle 16. kesäkuuta 2012.
Nick and Johnny
Nick and Johnny on Swedish Matchin valmistama vahva nuuskamerkki. Se tuli markkinoille alun perin Norjassa, sitten myös Ruotsissa. Saatavilla on kuutta makua, jotka ovat Nick and Johnny Crushed Ice (nikotiinipitoisuus: 1,4 %), Nick and Johnny Red Hot (1,4 %), Nick and Johnny White Heat (1,2 %), Nick and Johnny Original Edge (1,4 %) Nick and Johnny Green Ice (1.4%) ja Nick and Johnny Americana (1.4%).
Norjassa Nick and Johnny tuli myyntiin vuonna 2006 ja Ruotsissa alkuvuodesta 2007.
Damien Crosse
Damien Crosse (s. 11. helmikuuta 1982 Florida) on yhdysvaltainkuubalainen homopornonäyttelijä. Hänellä oli Titan Median kanssa sopimus vuosina 2006–2008, ja sittemmin hän on työskennellyt Raging Stallion Studiosille. Vuonna 2008 hän perusti Francesco D'Machon kanssa Stag Homme Studiosin. Hän meni kesäkuussa 2009 naimisiin D'Machon kanssa, ja parille järjestettiin häät Madridissa.
Crosse voitti vuonna 2008 "parhaan soolon" Grabby-palkinnon ja oli ehdolla kahden muun Grabbyn saajaksi. Hän oli myös GayVN-ehdokkaana. Vuonna 2009 hän oli ehdolla XBIZ-palkinnon saajaksi.
Paul-Emile Saadé
Paul-Emile Saadé (s. 9. heinäkuuta 1933) on libanonilainen maroniitteihin kuuluva piispa. Hänet vihittiin papiksi 12. huhtikuuta 1958 ja nimitettiin Antiokian vihkipiispaksi sekä Apamea in Syria dei Maronitin titulaaripiispaksi 2. toukokuuta 1986. Piispaksi konsekroinnin suoritti 12. heinäkuuta Nasrallah Pierre Sfeir, jota avustivat Roland Aboujaoudé, Georges Ali-Saber, Chucrallah Harb, Joseph Mohsen Béchara, Khalil Abi-Nader, Ignace Ziadé, Antoine Joubeir, Elie Farah, Joseph Merhi ja Ibrahim Hélou.
Saadé sai 5. kesäkuuta 1999 nimityksen Batrunin eparkian johtoon. Hän jäi eläkkeelle 16. tammikuuta 2012.
Samir Mazloum
Samir Mazloum (s. 10. syyskuuta 1934) on libanonilainen roomalaiskatolinen piispa. Hänet vihittiin papiksi 7. kesäkuuta 1964 ja nimitettiin Antiokian vihkipiispaksi sekä Callinicum dei Maronitin titulaaripiispaksi 11. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Nasrallah Pierre Sfeir, jota avustivat Francis Mansour Zayek ja Joseph Mohsen Béchara.
Mazloum sai vuonna 2000 nimityksen Antiokian kuriaaliseksi piispaksi, jona hän toimi, kunnes jäi eläkkeelle 6. kesäkuuta 2011.
David Christopher McGough
David Christopher McGough (s. 20. marraskuuta 1944 Stoke-on-Trent) on brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 14. maaliskuuta 1970 ja nimitettiin sen vihkipiispaksi sekä Chunavian titulaaripiispaksi 25. lokakuuta 2005. Piispaksi vihkiminen seurasi 8. joulukuuta. Pääkonsekraattorina toimi Vincent Gerard Nichols, jota avustivat Philip Pargeter ja Terence John Brain.
Philip Pargeter
Philip Pargeter (s. 13. kesäkuuta 1933 Wolverhampton) on brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 21. helmikuuta 1959 ja nimitettiin sen vihkipiispaksi sekä Valentinianan titulaaripiispaksi 20. marraskuuta 1989. Piispaksi vihkiminen seurasi 21. helmikuuta 1990. Pääkonsekraattorina toimi Maurice Noël Léon Couve de Murville, jota avustivat Joseph Gray ja Geoffrey Burke.
Pargeter jäi eläkkeelle 31. heinäkuuta 2009.
Tangoja
Tangoja on suomalaisen Esko Rahkosen kasetti vuodelta 1973.
Ilkka Yli-Tuomi
Ilkka Yli-Tuomi (s. 5. lokakuuta 1966) on entinen suomalainen pikajuoksija. Hän edusti uransa viimeisten vuosien ajan Oulun Pyrintöä ja hänen valmentajanaan toimi Pekka Söderlund. Kalevan kisoissa Yli-Tuomi voitti kaksi hopeaa ja pronssin 400 metrin juoksussa, minkä lisäksi hän oli voittamassa kaksi kultaa, hopeaa ja pronssia 4 × 100 metrin viestijuoksussa sekä kultaa ja kaksi hopeaa 4 x 400 metrin viestijuoksussa. Sisäratojen SM-kilpailuista hän voitti hopeaa 400 metrin juoksusta. Virallisissa kilpailuissa Yli-Tuomi ei ole esiintynyt vuoden 1994 jälkeen.
Tangokavaljeeri (Esko Rahkonen)
Tangokavaljeeri on suomalaisen Esko Rahkosen studioalbumi vuodelta 1975.
Tangokavaljeeri (cbs)
Tangokavaljeeri on suomalaisen Esko Rahkosen studioalbumi vuodelta 1980.
Laaksojen laulu (cbs)
Laaksojen laulu on suomalaisen Esko Rahkosen studioalbumi vuodelta 1980.
Laaksojen laulu
Laaksojen laulu on suomalaisen Esko Rahkosen studioalbumi vuodelta 1976.
Rosvoja, rosvoja
Rosvoja, rosvoja (myös Aikavarkaat) on vuonna 1981 ensi-iltansa saanut Terry Gilliamin fantasiaelokuva, joka vie katsojan matkalle halki ajan ja avaruuden. Se on veijaritarina, joka kääntää historian päälaelleen ja pilkkaa käsistä karannutta teknologiauskoa. Synkän huumorin sävyttämästä käsikirjoituksesta vastasivat Terry Gilliam ja Michael Palin, jolla on myös rooli elokuvassa. Tuotantovaikeuksista huolimatta elokuvasta tuli taloudellinen menestys. Se on saanut peräti 93 % positiivisen arvostelun Rotten Tomatoes -sivustolla.
Historiasta innostunut Kevin (Craig Warnock) elää englantilaisella omakotitaloalueella kodintekniikkaan hurahtaneiden vanhempiensa kanssa. Eräänä yönä hänen vaatekomerostaan ilmestyy joukko kääpiöitä, joiden mukana hän päätyy vahingossa Napoleonin (Ian Holm) Ranskaan. Kääpiöt ovat varastaneet Korkeammalta voimalta (Ralph Richardson) salaperäisen kartan, jonka johdattamina he matkustavat ajassa ja ryöstävät aarteita historian eri aikakausilta. Matkan edetessä he kohtaavat niin Robin Hoodin (John Cleese) kuin kuningas Agamemnoninkin (Sean Connery) ja joutuvat uppoavalle Titanicille. Rosvojoukkion tietämättä karttaa himoitsee myös Pimeyden herra (David Warner), joka haluaa sen avulla muuttaa luomiskertomuksen oman mielensä mukaiseksi.
Kukka-Maaria Karjalainen
Kukka-Maaria Karjalainen (ent. "Tilev", o.s. "Karjalainen", s. 9. maaliskuuta 1952 Helsinki 
) on suomalainen kirjailija ja valtiotieteen tohtori. Karjalaisen väitöskirja "The Measurement of Organizational Culture Values and Evaluation of Internal Communication" on vuodelta 1994. Väitöskirja käsittelee organisaatiokulttuuria.
Karjalaisen muistelmateos ja elämäkerta "Isä" (1998) kertoo hänen omasta isästään Ahti Karjalaisesta. Kirja kuvaa poliitikon elämää perheen näkökulmasta. Romaanin pohjalta on tehty kaksi näytelmää. Helsingin Kaupunginteatterissa esitettiin Arto af Hällströmin ohjaamana näytelmää "Isä", ensi-ilta oli 13. syyskuuta 2001, käsikirjoitus oli Saara Kesävuoren. Juha Hurmeen käsikirjoittamaa ja ohjaamaa "Ahti Karjalainen – elämä ja teot" esitettiin Teatteri Telakalla Tampereella, kantaesitys oli 7. maaliskuuta 2008.
Karjalaisen vuonna 2003 julkaistu romaani "Lopulta on kuin valkenisi" kertoo kolmen naissukupolven rakkauskertomuksista.
Karjalaisen entinen puoliso on Atanas Tilev.
Paljon sanomatta jää (cbs)
Paljon sanomatta jää on suomalaisen Esko Rahkosen studioalbumi vuodelta 1980.
Paljon sanomatta jää (albumi)
Paljon sanomatta jää on suomalaisen Esko Rahkosen studioalbumi vuodelta 1977.
Koska tulla saan
Koska tulla saan on suomalaisen Esko Rahkosen studioalbumi vuodelta 1979.
Askel sydämeen (cbs)
Askel sydämeen on suomalaisen Esko Rahkosen studioalbumi vuodelta 1980.
Askel sydämeen
Askel sydämeen on suomalaisen Esko Rahkosen studioalbumi vuodelta 1978.
Parhaat (cbs tupla)
Parhaat on suomalaisen Esko Rahkosen kokoelma-albumi vuodelta 1982.
Parhaat (cbs)
Parhaat on suomalaisen Esko Rahkosen kokoelma-albumi vuodelta 1980.
Parhaat (Esko Rahkonen)
Parhaat on suomalaisen Esko Rahkosen kokoelma-albumi vuodelta 1978.
Syvä kuin meri (albumi)
Syvä kuin meri on suomalaisen Esko Rahkosen kokoelma-albumi vuodelta 1995.
Ulf von Euler
Ulf von Euler (7. helmikuuta 1905 Tukholma – 9. maaliskuuta 1983) oli ruotsalainen fysiologi ja farmakologi, joka sai vuonna 1970 lääketieteen tai fysiologian Nobel-palkinnon työstään aivojen välittäjäaineen parissa. Hän on tehnyt elämäntyönsä Tukholman Karoliinisessa insituutissa.
Eulerin vanhemmat olivat kemian professori Hans von Euler-Chelpin ja kasvitieteen ja geologian professori Astrid Cleve. Isä oli saksalainen ja saanut kemian Nobelin vuonna 1929. Hän oli sukua myös matemaatikko Leonhard Eulerille.
Euler aloitti vuonna 1922 opinnot Karoliinisessa instituutissa. Vuosina 1930–1957 hän oli naimisissa Jane Sodenstiernan kanssa ja heille syntyi neljä lasta. Vuonna 1958 von Euler avioitui radiotoimittaja Dagmar Cronstedtin kanssa.
HMS King Edward VII
HMS King Edward VII oli Britannian Kuninkaallisen laivaston King Edward VII -luokan taistelulaiva. Alus tilattiin osana vuosien 1903-1904 laivasto-ohjelmaa.
Alus tilattiin Devoonportin telakalta osana vuosien 1901-1902 laivasto-ohjelmaa. Sen köli laskettiin 8. maaliskuuta 1902 ja alus laskettiin vesille 23. heinäkuuta 1903. Se valmistui helmikuussa 1905.
Alus upposi 6. tammikuuta 1916 osuttuaan miinaan Cape Wrathin edustalla.
HMS Hindustan (1903)
HMS Hindustan oli Britannian Kuninkaallisen laivaston King Edward VII -luokan taistelulaiva. Alus tilattiin osana vuosien 1902-1903 laivasto-ohjelmaa.
Alus tilattiin John Brown and Companyltä Clydebankistä osana vuosien 1902-1903 laivasto-ohjelmaa. Sen köli laskettiin 25. lokakuuta 1902 ja alus laskettiin vesille 19. joulukuuta 1903. Se valmistui heinäkuussa 1905.
Alus myytiin romutettavaksi 1921.
Tulen luoksesi
Tulen luoksesi on suomalaisen iskelmälaulaja Esko Rahkosen vuonna 1999 julkaistu albumi. Levyllä on 14 uutta kappaletta sekä kuusi aiemmin levytettyä.
Ikuisesti sinun
Ikuisesti sinun on usean elokuvan ja kirjan nimi:
Gustav Ucicky
Gustav Ucicky (6. heinäkuuta 1898 Wien, Itävalta – 27. huhtikuuta 1961 Hampuri, Saksa) oli itävaltalainen elokuvaohjaaja, käsikirjoittaja ja elokuvaaja. Hän oli Itävallan ja Saksan maineikkaita ohjaajia 1930-luvulta 1960-luvun alkuun. Hänen elokuvansa edustivat eri lajeja, mutta arvostetuimpia ovat hänen näytelmäelokuvansa.
Itävallassa syntynyt Ucicky on taidemaalari Gustav Klimtin aviottomaksi pojakseen tunnustama lapsi. Hänen prahalainen äitinsä, pyykkäri Maria Ucicky työskenteli Klimtin mallina.
Tanssijan tie
Tanssijan tie on suomalaisen Esko Rahkosen kokoelma-albumi vuodelta 2002.
HMS Britannia (1904)
HMS Britannia oli Britannian Kuninkaallisen laivaston King Edward VII -luokan taistelulaiva.
Alus tilattiin Portsmouthin telakalta osana vuosien 1903-1904 laivasto-ohjelmaa. Sen köli laskettiin 4. helmikuuta 1902 ja alus laskettiin vesille 10. joulukuuta 1904. Se valmistui 8. syyskuuta 1906.
Alus palveli aluksi Kanaalin ja Atlantin laivastoissa ennen liittämistään Kotilaivastoon.
Ensimmäisen maailmansodan puhjetessa "Britannia" siirrettiin 3. taistelulaivueeseen, jonka mukana se liitettiin Suureen laivastoon (). Alus liitettiin 1916 2. erilliseen laivueeseen ennen siirtoaan Adrianmerelle. Oltuaan huollossa 1917 alus aloitti partioinnin ja saattueiden suojaamisen Atlantilla. Saksan keisarikunnan laivaston sukellusveneen "UB-50":n laukaisema torpedo osui alukseen 9. marraskuuta 1918 eli vain kaksi päivää ennen sodan päättymistä ja "Britannia" upposi torpedoiden laukaistessa kordiittivaraston, jolloin 50 miestä sai surmansa ja 80 haavoittui. Alus oli Britannian kuninkaallisen laivaston viimeinen sodassa uponnut alus.
HMS Dominion (1903)
HMS Dominion oli Britannian Kuninkaallisen laivaston King Edward VII -luokan taistelulaiva. Alus tilattiin osana vuosien 1902-1903 laivasto-ohjelmaa.
Alus tilattiin Vickersiltä Barrow0in-Furnessista osana vuosien 1901-1902 laivasto-ohjelmaa. Sen köli laskettiin 23. toukokuuta 1902 ja alus laskettiin vesille 25. elokuuta 1903. Se valmistui heinäkuussa 1905.
Alus myytiin romutettavaksi 1921.
HMS Hibernia (1905)
HMS Hibernia oli Britannian Kuninkaallisen laivaston King Edward VII -luokan taistelulaiva.
Alus tilattiin Devonportin telakalta osana vuosien 1903-1904 laivasto-ohjelmaa. Sen köli laskettiin 6. tammikuuta 1904 ja alus laskettiin vesille 17. kesäkuuta 1905. Se valmistui tammikuussa 1907.
Alus myytiin romutettavaksi 1921.
HMS Albemarle (1901)
HMS Albemarle oli Britannian Kuninkaallisen laivaston Duncan-luokan taistelulaiva.
Alus tilattiin Chathamin telakalta osana vuosien 1899-1900 laivasto-ohjelmaa. Sen köli laskettiin 8. tammikuuta 1900 ja alus laskettiin vesille 5. maaliskuuta 1901. Se valmistui marraskuussa 1903.
Alus kuului 1903-1905 Välimeren laivastoon, josta se siirrettiin Kanaalin laivastoon, Kotilaivastoon ja Atlantin laivastoihin vuoteen 1913 mennessä. Alus liitettiin 1914 Suuren laivaston 6. taistelulaivueeseen ja siitä edelleen Kanaalin laivaston 3. taistelulaivueeseen. Marraskuussa 1915 se oli matkalla Välimerelle vaurioituessaan Pentland Firthissä myrskyssä ja sen piti palata korjattavaksi. Vuonna 1916 alus oli Arkangelissa jäänmurtajana ja vartiolaivana. Seuraavana vuonna se palasi Britteinsaarille, jossa se siirrettiin reserviin. Alus myytiin romutettavaksi 1919.
HMS Cornwallis (1901)
HMS Cornwallis oli Britannian Kuninkaallisen laivaston Duncan-luokan taistelulaiva.
Alus tilattiin Thames Ironworks and Shipbuilding Companyltä Blackwallista osana vuoden 1898 laivaston täydennysohjelmaa. Sen köli laskettiin 19. heinäkuuta 1899ja alus laskettiin vesille 13. heinäkuuta 1901. Se valmistui helmikuussa 1904.
Alus upposi 9. tammikuuta 1917 Saksan keisarikunnan laivaston sukellusveneen "SM U-32" torpedoimana Maltan itäpuolella.
Kangasjärven kaivos
Kangasjärven sinkkikaivos toimi Keiteleellä vuosina 1984–1985 ja sen omisti Outokumpu Oy. Kaivoksesta louhittiin malmia 91 205 tonnia. Malmi sisälsi keskimäärin 5,14% sinkkiä, 0,09% kuparia ja 38% rikkiä.
HMS Duncan (1901)
HMS Duncan oli Britannian Kuninkaallisen laivaston Duncan-luokan taistelulaiva.
Alus tilattiin Thames Ironworks and Shipbuilding Companyltä Blackwallista osana vuoden 1898 laivaston täydennysohjelmaa. Sen köli laskettiin 10. heinäkuuta 1899 ja alus laskettiin vesille 21. maaliskuuta 1901. Se valmistui lokakuussa 1903.
Alus myytiin romutettavaksi 1920.
HMS Exmouth (1901)
HMS Exmouth oli Britannian Kuninkaallisen laivaston Duncan-luokan taistelulaiva.
Alus tilattiin Laird, Son and Companyltä Birkenheadistä osana vuoden 1898 laivaston täydennysohjelmaa. Sen köli laskettiin 10. elokuuta 1899 ja alus laskettiin vesille 31. elokuuta 1901. Se valmistui toukokuussa 1903.
Alus myytiin romutettavaksi 1920.
Tallinnan laulu
Tallinnan laulu on suomalaisen Esko Rahkosen kokoelma-albumi vuodelta 2011.
HMS Montagu (1901)
HMS Montagu oli Britannian Kuninkaallisen laivaston Duncan-luokan taistelulaiva.
Alus tilattiin Devonportin telakalta osana vuoden 1899-1900 laivasto-ohjelmaa. Sen köli laskettiin 3. marraskuuta 1899 ja alus laskettiin vesille 5. maaliskuuta 1901. Se valmistui lokakuussa 1903.
Alus haaksirikkoutui Lundy Islandilla 30. toukokuuta 1906.
HMS Russell (1901)
HMS Russell oli Britannian Kuninkaallisen laivaston Duncan-luokan taistelulaiva.
Alus tilattiin Palmers Shipbuilding and Iron Companyltä Jarrowista osana vuoden 1898 laivaston täydennysohjelmaa. Sen köli laskettiin 11. maaliskuuta 1899 ja alus laskettiin vesille 19. helmikuuta 1901. Se valmistui helmikuussa 1903.
Alus upposi 27. huhtikuuta 1916 osuttuaan miinaan Maltan edustalla.
Sydämet kohtaavat
Sydämet kohtaavat on suomalaisen Esko Rahkosen kokoelma-albumi vuodelta 2004.
Purmon lento-onnettomuus
Purmon lento-onnettomuus tapahtui 12. helmikuuta 1942 kun saksalainen Junkers Ju 52 -kuljetuskone (tunnus 9P + GU ja sarjanumero 6384) teki pakkolaskun Purmon pitäjän Porkholman kylään. Kone oli tavallisella kuriirilennolla Porista Ouluun ja siinä oli nelihenkinen miehistö sekä kuusi sotilas- ja kaksi siviilimatkustajaa. Onnettomuudessa kuoli kuusi koneessa ollutta, joista kolme kuului miehistöön, kaksi oli sotilasmatkustajia ja yksi siviilimatkustaja.
Junkers lähti aamulla Porista kohti Oulua. Kauhavan pohjoispuolella koneen siipiin alkoi kostean ilman vuoksi kertyä jäätä ja se alkoi menettää korkeuttaan ja ohjattavuuttaan. Koneen ohjaaja yliluutnantti Wilhelm Letuha päätti kääntyä takaisin kohti Kauhavan lentokenttää, joka oli noin 30 kilometrin päässä. Kone vajosi kuitenkin niin nopeasti, että ohjaajan pakko yrittää pakkolaskua Purmonjoen jäälle. Hän joutui kuitenkin väistämään yllättäen eteen ilmestynyttä Porkholman maantien siltaa. Kone onnstui juuri ja juuri ylittämään läheisen Rantalan mäen mutta mäen takana se sakkasi ja syöksyi lähes pystyasennossa "Tervasnevan" nimellä tunnetulle soistuneelle nuorta männikköä kasvavalle nevalle. Kello oli tällöin noin 11 aamupäivällä.
Törmäyksessä koneen etuosa ohjaamoineen murskaantui täysin ja koneessa ollutta lastia muun muassa kuriiripostia levisi lähiympäristöön. Kone ei kuitenkaan syttynyt tuleen. Koneessa olleista viisi kuoli heti ja yksi menehtyi myöhemmin vammoihinsa.
Onnettomuuden jälkeen paikalle saapui 12-miehinen saksalainen komennuskunta, joka kokosi koneen ja sen lastin jäännökset maastosta. Kerätty materiaali kuljetettiin saksalaisten kuorma-autoilla Pietarsaareen ja sieltä edelleen Saksaan. Onnettomuudessa kuolleista viisi on haudattu Poriin ja yksi Peter Misch -niminen siviilimatkustaja Vantaan saksalaiselle sotilashautausmaalle. Sota-ajan sensuurin vuoksi onnettomuudesta ei kerrottu tiedotusvälineissä.
Tervasnevan onnettomuuspaikalle pystytti Atle Nyqvist kesällä 1994 tilapäisen puuristin. Se korvattiin vuonna 2005 metallisella muistomerkillä, jonka on tehnyt Kari Viita-aho.
Formidable-luokka (taistelulaiva)
Formidable-luokka oli Britannian Kuninkaallisen laivaston kahdeksan William Whiten suunnitteleman taistelulaivan muodostama alusluokka, joka valmistettiin vuosina 1898-1904. Luokka jaetaan usein kahtia eli kolmen ensimmäisen aluksen muodostamaan varsinaiseen Formidable-luokkaan ja London-luokkaan ja jälkimmäinen luokka jaetaan vielä toisinaan kahtia kolmen aluksen London- ja kahden aluksen Queen-luokkiin.
Luokan alukset olivat muistuttivat ulkonäöltään edeltäneitä Majestic- ja Canopus-luokkien aluksia. Samoin niiden aseistus oli sama kuin edeltäneiden luokkien. Siten luokkaa toisinaan nimitetään parannetuksi Majestic-luokaksi, vaikka se todellisuudessa on suurennettu Canopus-luokka. Canopus-luokassa hyödynnettiin lujemman Krupp-panssarin hyöty pienentämällä suojaan käytettyä uppoumaa ja kasvattamalla uppoumaa suuremman nopeuden saavuttamiseksi. Formidable-luokassa Krupp-panssaroinnilla lisättiin suojaa pienentämättä alusta, joten alusluokka oli edeltäjiään kookkaampi. Luokka oli siten paremmin suojattu kuin edeltäjänsä ja kuitenkin yhtä nopea kuin Canopus-luokka. Suurin ero suojassa oli panssarivyön jatkuminen perään saakka.
Luokan pää- ja apuaseet olivat paranneltuja versioita edeltäjillä käytetyistä. 12 tuuman MK IX -tykkien pituuskaliiperi oli kasvatettu 35:stä 40:een ja kuuden tuuman tykkien 40:sta 45:een. "HMS Irresistiblelle" asennettut B Mk VIII -tykit voitiin myös ladata missä suunnassa ja korkeuskulmalla tahansa, mikä nopeutti tulitoimintaa. Torneille rakennettiin myös erilliset kranaattihissit, mikä vähensi mahdollisen kordiittipalon leviämistä.
Kolmen ensimmäisen aluksen jälkeen piirustuksia muutettiin, jolloin ensimmäinen muutettu alus "HMS London" nimesi alaluokan. Luokan panssarikansi oli ohuempi ja joitakin muita yksityiskohtia panssaroinnissa muutettiin, mikä pienensi alusten uppoumaa.
Kahta viimeistä alusta pidetään toisinaan omana luokkanaan. Niiden 12 naulan tykkipatterit sijoitettiin keskilaivaan yläkannelle ilman kasematteja, mikä vähensi edelleen uppoumaa. Alukset myös valmistettiin vasta Duncan-luokan valmistuttua, mikä myös osaltaan lisää mahdollisuutta nimetä alukset omaksi alaluokakseen.
Rakkaat joulumuistot
Rakkaat joulumuistot on suomalaisen Esko Rahkosen studioalbumi vuodelta 2004.
Arenzano
Arenzano on rannikkokaupunki Italiassa, Genovan metropolikaupungissa. Kaupungin väkiluku on runsaat 11 000.
Toisen maailmansodan jälkeen rannikon telakkatoiminta alkoi hiipua ja tilalle ruvettiin kehittämään matkailuelinkeinoa: rakentamaan hotelleja ja kylpylöitä. Arenzanon ja sen naapurikunnan Cogoleton välille rakennettiin rantapromenadi, joka on nimetty genovalaisen laulajan ja lauluntekijän Fabrizio de Andrén mukaan.
Muistoja Karpaateilta
Muistoja Karpaateilta on suomalaisen Esko Rahkosen kokoelma-albumi vuodelta 2011.
Laaksojen laulu (vl-musiikki)
Laaksojen laulu on suomalaisen Esko Rahkosen kokoelma-albumi vuodelta 2011.
HMS London (1899)
HMS London oli Britannian Kuninkaallisen laivaston London-luokan taistelulaiva. Alus tilattiin osana vuosien 1898–1899 laivasto-ohjelmaa.
Alus tilattiin Portsmouthin telakalta osana vuosien 1898-1899 laivasto-ohjelmaa. Sen köli laskettiin 8. joulukuuta 1898 ja alus laskettiin vesille 21. syyskuuta 1899. Se valmistui kesäkuussa 1902.
Alus oli vuoden 1902 kruunajaisten laivastokatselmuksen lippulaivana ennen siirtymistään Välimeren laivastoon. Alus siirrettiin 1907 Chathamin telakalle huollettavaksi, mistä palattuaan se palveli Kanaalin, Atlantin ja Kotilaivastoissa. Alus siirrettiin 1912 5. taistelulaivueeseen ja se palveli Kanaalin alueella aina vuoteen 1915 saakka. Alus liittyi 1915 Dardanellien edustalle koottuun laivasto-osastoon, ja se palveli Välimerellä aina vuoteen 1919, jolloin alus siirrettiin reserviin. Alus myytiin 1920 romutettavaksi.
Teiskon lentokenttä
Teiskon lentokenttä sijaitsee Tampereen Velaatassa entisen Teiskon kunnan alueella. Kenttä on Tampereen kaupungin liikuntapaikka, jonka käytöstä vastasi Tampereen Ilmailuyhdistys ry. Kentällä harrastettiin purjelento- sekä moottoripurjelentotoimintaa.
Teiskon lentokentällä ei ole ollut lentotoimintaa 31. lokakuuta 2014 alkaen, koska lentoluvan edellytyksenä olevan ympäristöluvan haltijan ja lentokentän vuokranneen Tampereen Vauhtipuisto ry välillä ei ole voimassa olevaa käyttösopimusta. Tampereen Ilmailuyhdistys ry velvoitettiin 10. toukokuuta 2015 mennessä siirtämään rakennelmansa ja laitteensa pois alueelta.
Tampereella oli kaikki lentotoiminta keskitetty Härmälän lentoasemalle. Kun kenttä päätettiin lopettaa ja matkustajaliikenne siirtää uudelle Tampere-Pirkkalan lentoasemalle ilmavoimien kanssa, päätettiin rakentaa Teiskoon lentokenttä Tampereen Ilmailuyhdistyksen käyttöön. Kenttä valmistui vuonna 1983.
Klamydian diskografia
Tämä on suomalaisen Klamydia-yhtyeen diskografia.
HMS Venerable (1899)
HMS Venerable oli Britannian Kuninkaallisen laivaston London-luokan taistelulaiva. Alus tilattiin osana vuosien 1898–1899 laivasto-ohjelmaa.
Alus tilattiin Chathamin telakalta osana vuosien 1898-1899 laivasto-ohjelmaa. Sen köli laskettiin 2. tammikuuta 1899 ja alus laskettiin vesille vielä samana vuonna 2. marraskuuta. Se valmistui marraskuussa 1902.
Alus oli Välimeren laivastossa 1902-1909, kunnes se lähetettiin Chathamin telakalle huollettavaksi. Palvelukseen palattuaan alus palveli lähinnä Atlantin laivastossa, kunnes se siirrettiin 1912 5. taistelulaivueeseen. Vuoden 1914 lopulla ja 1915 alussa se tulitti Belgian rannikon kohteita. Alus liittyi toukokuussa 1915 Dardanellien edustalle koottuun laivasto-osastoon, josta se siirtyi edelleen valvomaan Otranton sulkua.
Alus myytiin romutettavaksi 1920.
Clam AntiVirus
Clam AntiVirus (ClamAV) on avoimen lähdekoodin virustorjuntamoottori, joka on suunniteltu havaitsemaan troijalaisia, viruksia ja muita haittaohjelmia. Alun perin ohjelma kehitettiin Unixille. Laajennuksilla sen saa myös AIX, BSD, HP-UX, Linux, OS X, OpenVMS, Tru64 UNIX ja Solaris -käyttöjärjestelmille. ClamAV ja sen päivitykset ovat täysin ilmaisia.
Vuonna 2008 Trend Micro haastoi Barracuda Networksin oikeuteen sen jaettua ClamAV:ta osana heidän tietoturvapakettia. Trend Micro väitti Barracudan käyttäneen heidän patentoitua koodia hyväksi viruksien skannauksessa yhdyskäytävissä. Barracuda Networks vastasi Trend Micron haasteeseen vastahaasteella käyttäen hyväksi heidän IBM:ltä saaneilla patenteilla.
Megion
Megion () on nuori öljyteollisuuskaupunki Venäjän Hantien ja mansien autonomisen piirikunnan itäosassa. Linnuntietä kaupunki sijaitsee noin 148 kilometriä öljykeskus Surgutin itäpuolella; länsipuolella on laaja Surgutin piiri ja itäpuolella Hanti-Mansian itäosat kattava Nižnevartovskin piiri.
Paikkakunnalta löytyi öljyä vuonna 1961. Kaupungiksi taajama kohosi 1980. Aluehallinnollisesti kaupunki muodostaa nykyisin oman 49 449 asukkaan kaupunkipiirin.
Suodatinkangas
Suodatinkangasta käytetään maa- ja vesirakentamisessa estämään eri kerroksia sekoittumasta toisiinsa. Se läpäisee hyvin vettä ja lisää rakenteiden käyttöikää.
Fosforihapoke
Fosforihapoke eli fosfonihappo (HPO) on yksi fosforin happi­hapoista. Sitä käytetään pääasiassa muiden yhdisteiden valmistukseen.
Fosforihapoke on diproottinen happo, ja se muodostaa protoneja luovuttaessaan vetyfosfiitti- ja fosfiitti-ioneja. Ensimmäisen protonin luovutukselle pK-arvo on 1,5, ja se on vahvempi happo kuin fosforihappo. Toiselle protonin luovuttamiselle pK-arvo on 6,7. Fosforihapokkeella on kaksi tautomerista muotoa. Niistä toisessa vetyatomit ovat sitoutuneet happiatomeihin ja toisessa yksi vetyatomeista on sitoutunut fosforiatomiin ja kaksi happiatomeihin. Tämä muoto on vallitseva.
Fosforihapoke on voimakas pelkistin, ja ilma hapettaa sen hitaasti fosforihapoksi. Se kykenee pelkistämään muun muassa jalometallien kationit vapaiksi metalleiksi. Reaktiot eivät kuitenkaan tapahdu yhtä nopeasti ja voimakkaasti kuin hypofosforihapokkeen reaktiot. Kuumennettaessa yli 180 °C yhdiste hajoaa disproportioituen fosfiiniksi ja fosforihapoksi.
Ensimmäisen kerran fosforihapoketta valmisti Georges-Louis Le Sage vuonna 1777 hapettamalla valkoista fosforia kostealla ilmalla. Nykyään yhdistettä valmistetaan teollisesti liuottamalla fosforitrioksidia veteen tai vielä yleisemmin johtamalla fosforitrikloridia vesihyöryyn 180–190 °C lämpötilassa. Ylimäärä vettä ja reaktion sivutuotteena muodostuva suolahappo haihtuvat pois tässä lämpötilassa. Reaktorin jäähtyessä fosforihapoke kiteytyy ja voidaan erottaa.
Fosforihapoketta voidaan tuottaa myös käsittelemällä fosfiittisuoloja vahvalla hapolla, kuten rikkihapolla, jolloin fosforihapoke vapautuu.
Fosforihapoketta käytetään pelkistimenä ja valmistettaessa fosfiittiestereitä, joita käytetään muun muassa veden käsittelyssä, tuholaismyrkkyinä ja muovien stabilointiaineina. Muovien stabilointiin käytetään myös muun muassa lyijyfosfiittia, jota valmistetaan fosforihapokkeesta.
HMS Prince of Wales (1902)
HMS Prince of Wales oli Britannian Kuninkaallisen laivaston Queen-luokan taistelulaiva.
Alus tilattiin Chathamin telakalta osana vuosien 1900-1901 laivasto-ohjelmaa. Sen köli laskettiin 20. maaliskuuta 1901 ja alus laskettiin vesille 25. maaliskuuta 1902. Se valmistui maaliskuussa 1904.
Alus palveli pääasiassa Välimeren laivastossa 1904-1907. Tämän jälkeen se kuului Atlantin laivastoon ja Kotilaivastoon, kunnes alus siirrettiin 1912 5. taistelulaivueeseen. Alus liittyi alkuvuodesta 1915 Dardanellien edustalle koottuun laivasto-osastoon, josta se siirrettiin edelleen valvomaan Otranton sulkua.
Alus myytiin romutettavaksi 1920.
Gone Fishin’
Gone Fishin’ voi viitata:
HMS Queen (1902)
HMS Queen oli Britannian Kuninkaallisen laivaston Queen-luokan taistelulaiva.
Alus tilattiin Devonportin telakalta osana vuosien 1900-1901 laivasto-ohjelmaa. Sen köli laskettiin 12. maaliskuuta 1901 ja alus laskettiin vesille 8. maaliskuuta 1902. Se valmistui maaliskuussa 1904.
Alus kuului 1904-1908 Välimeren laivastoon. Devonportin telakalla tehdyn huollon jälkeen alus palveli vuoteen 1912 Kotilaivastossa, mistä se siirrettiin 5. taistelulaivueeseen. Alus liittyi alkuvuodesta 1915 Dardanellien edustalle koottuun laivasto-osastoon, josta se siirrettiin toukokuussa Italian laivaston tueksi valvomaan Otranton sulkua. Sodan lopun alus oli tukikohta-aluksena Tarantossa. Se myytiin romutettavaksi 1920.
Gone Fishin' (soundtrack)
Gone Fishin' on vuonna 1997 ilmestyneen yhdysvaltalaisen komediaelokuvan "Kahjo kalareissu" soundtrack-albumi, joka sisältää elokuvan musiikin. Albumi julkaistiin 20. toukokuuta 1997.
Hannoverin Sofia
Hannoverin Sofia (1630–1714) oli Böömin kuninkaan Fredrik I:n ja tämän vaimon Elisabet Stuartin tytär. Hänen äitinsä oli Skotlannin, Englannin ja Irlannin kuninkaan Jaakko I:n tytär, ja näin hän oli myös Englannin ja Skotlannin kuninkaallista verta. Hänen puolisonsa oli Hannoverin vaaliruhtinas Ernst August. Ison-Britannian uusi kruununperimysjärjestys Act of Settlement (1707) määräsi hänet Ison-Britannian kruununperijäksi serkuntyttärensä Annan jälkeen, koska Sofia oli Jaakko I:n protestanttinen jälkeläinen. Hän kuitenkin kuoli lähes samoihin aikoihin Annan kanssa, jolloin hänen poikansa Yrjö I nousi Ison-Britannian valtaistuimelle aloittaen Hannoverin hallitsijadynastian, josta myös Windsor-suku matrilineaarisesti polveutuu. Yhdistyneen kuningaskunnan kruununperimyksen perustana tähän päivään asti on ollut, että perimysjärjestyksessä olevien henkilöiden tulee olla Sofian jälkeläisiä ja protestantteja.
Act of Settlementin (1707) mukainen polveutuminen
Nemanja Nedović
Nemanja Nedović (, s. 16. kesäkuuta 1991 Nova Varoš) on serbialainen koripalloilija.
Nedović pelasi juniorina italialaisessa Ascoli Picenossa. Kauden 2004–2005 hän pelasi KK Zlatarissa, joka oli joukkue Nova Varošissa. Tämän jälkeen hän pelasi myös KK Šampionissa. Vuodesta 2006 lähtien hän edusti KK Crvena Zvezdan juniorijoukkueita. Nedović debytoi seuran edustusjoukkueessa kauden 2008–2009 lopulla. Kesäkuussa 2012 hän siirtyi liettualaiseen BC Lietuvos Rytasiin.
Nedović osallistui vuoden NBA:n varaustilaisuuteen, jossa Phoenix Suns varasi hänet. Välittömästi tämän jälkeen hänen pelaajaoikeutensa kaupattiin edelleen Golden State Warriorsille. Heinäkuussa 2013 Nedović teki Warriorsin kanssa pelaajasopimuksen.
HMS Formidable (1898)
HMS Formidable oli Britannian Kuninkaallisen laivaston Formidable-luokan taistelulaiva.
Alus tilattiin Portsmouthin telakalta osana vuosien 1897-1898 laivasto-ohjelmaa. Sen köli laskettiin 21. maaliskuuta 1898 ja alus laskettiin vesille 17. marraskuuta 1898. Se valmistui syyskuussa 1901.
Alus palveli Välimeren laivastossa 1901-1908. Vuonna 1909 tehdyn huollo jälkeen alus palveli lähinnä Kotilaivastossa vuoteen 1912, jolloin se liitettiin 5. taistelulaivueeseen. Varhain aamulla 1. tammikuuta 1915 alukseen osui torpedo. Toinen torpedo osui noin kolme varttia myöhemmin upottaen aluksen.
HMS Implacable (1899)
HMS Implacable oli Britannian Kuninkaallisen laivaston Formidable-luokan taistelulaiva.
Alus tilattiin Devonportin telakalta osana vuosien 1897-1898 laivasto-ohjelmaa. Sen köli laskettiin 13. heinäkuuta 1898 ja alus laskettiin vesille 11. maaliskuuta 1899. Se valmistui syyskuussa 1901.
Alus kuului 1901-1908 Välimeren laivastoon, josta se siirrettiin Kanaalin laivastoon 1909 ja edelleen vielä samana vuonna Atlantin laivastoon. Alus siirrettiin 1912 5. taistelulaivueeseen, jossa se palveli ensimmäisen maailmansodan puhkeamiseen saakka. Alus liittyi 1915 Daranellien edustalle koottuun laivasto-osastoon, josta se erkani toukokuussa liittyäkseen Italian laivastoon valvomaan Itävalta-Unkarin laivastolle tehtyä Otranton sulkua.
Adrianmereltä alus siirrettiin Intiaan ja Egyptiin, kunnes se palasi Välimeren laivastoon 1916. Alus liitettiin tukemaan Pohjanmerta partioivia aluksia 1918, missä tehtävässä se oli aina vuoteen 1919. Alus myytiin romutettavaksi 1921.
HMS Irresistible (1898)
HMS Irresistible oli Britannian Kuninkaallisen laivaston Formidable-luokan taistelulaiva.
Alus tilattiin Chathamin telakalta osana vuosien 1897-1898 laivasto-ohjelmaa. Sen köli laskettiin 11. huhtiskuuta 1898 ja alus laskettiin vesille 15. joulukuuta 1898. Se valmistui helmikuussa 1902.
Alus palveli 1902-1908 Välimeren laivastossa ja oltuaan huollossa se liittyi vuoden 1908 lopulla Kanaalin laivastoon. Alus siirrettiin 1909 Kotilaivastoon, josta se siirrettiin 1912 edelleen 5. taistelulaivueeseen. Alus liittyi Dardanellien edustalle koottuun laivasto-osastoon 1915. Se osui miinaan 18. maaliskuuta, jolloin miehistö jätti aluksensa. Alus upotettiin lopulta tykkitulella.
F1 2012
F1 2012 on Codemasters Birminghamin kehittämä ajopeli, joka perustuu Formula 1 -kauteen 2012. Se on jatkoa F1 2010:lle ja F1 2011:lle. Peli sisältää kaikki kauden 2012 -kuljettajat, tallit ja radat sekä uuden Circuit of the Americas -radan Austinissa, Yhdysvalloissa, ja paluun kisakalenteriin tekevä Saksan Hockenheim. Aiemmissa versioissa olleet 1. ja 2. harjoitukset poistettiin pelistä.Urapelissä pelaaja voi pelata viisi kautta. Pelin yksi uusi ominaisuus, Young Driver Test määrittää aloitustallin. Jos pelaaja ajaa yhden testipäivän, voi pelaaja aloittaa uransa HRT, Marussia tai Caterham -tallissa. Kaksi testipäivää ajamalla, uransa voi aloittaa aiemmin mainittujen lisäksi Force Indian ja Williamsin sekä Toro Rosson tallissa. Aiemmissa versioissa olleet haastatteluosuudet on poistettu pelistä.
Rekujoki
Rekujoki eli Rekuån on pieni joki Kemiön saaressa. Sen vesistö on saaren suurimpia.
Rekujoki saa alkunsa Kemiön kirkonkylän pohjoispuolelta, jossa Puujoki ja Dalkarbybäcken yhdistyvät. Paikalla oli ennen järvi Trotbyträsket. Rekujoki virtaa etelään kirkonkylän ohi, jossa siihen yhdistyy Lillån. Tämän jälkeen joki laskee itään Strömman eteläpuolella olevaan Gammelbyvikiin.
Rekujoken vesistöön kuuluu neljä järveä, Puujärvi, Mustajärvi, Pitkäjärvi ja Kuupylyjärvi. Joen vesistöstä on kuivattu 1950-luvun aikana Dalkarbyträsket, Trotbyträsket ja Mattböleträsket.
Rekujoki on merkittävä vesistön kuormittaja, sillä kunnan jätevedenpuhdistamo sijaitsee Lillån varrella ja laskee jätevetensä jokeen.
Donald
Donald on skotlantilaista alku­perää oleva miehen etunimi. Nimi on muunnos gaelin­kielisestä nimestä "Domhnall", joka merkitsee maailman hallitsijaa. Nimi on vanhastaan suosittu Skotlannissa, ja yleistyi 1900-luvulla muuallakin englannin­kielisissä maissa. Nimi on ollut myös kolmella Skotlannin keskiaikaisella kuninkaalla.
Suomessa nimi Donald on huhtikuun 2018 loppuun mennessä annettu noin 300 henkilölle. Donaldilla ei ole Suomessa nimipäivää.